ગુજરાત પેપર મિલ એસોસિયેશનના અધ્યક્ષ સુનીલ અગ્રવાલના જણાવ્યા પ્રમાણે ઊભી થયેલી પરિસ્થિતિના પગલે ગુજરાત સહિત દેશભરની ૧૨૫થી વધુ ક્રાફ્ટ પેપર મિલો બંધ થવાની સ્થિતિમાં જોવા મળી રહી છે. ગુજરાત અને મહારાષ્ટ્રના એકમો ૨૦ લાખ ટનથી પણ વધુની રદ્દી કાગળની આયાત કરે છે. પાછલા બે મહિનામાં રદ્દી કાગળના ભાવમાં ૩૫ ટકાથી વધુનો ઉછાળો નોંધાયો છે. એટલું જ નહીં વીજળી, કર્મચારીઓના પગાર તથા કેમિકલ્સમાં જોવા મળેલા ઉછાળાની અસરથી પણ પેપર મિલો ઉપર આર્થિક ભારણ વધ્યું છે.